google/wiki40b huggingface dataset:
Strojnícka fakulta Žilinskej univerzity v Žiline

História

Vznikla 1. októbra 1953 ako jedna z fakúlt Vysokej školy železničnej v Prahe. V roku 1960 bola spolu s celou univerzitou presťahovaná do Žiliny. V rokoch 1960 - 1980 bola spojená s elektrotechnickom fakultou do Fakulty strojníckej a elektrotechnickej.

Sídlo

Strojnícka fakulta sídli v budovách AC, BA, BB, BC, BE, BJ a PP na univerzitnom kampuse Veľký diel.

Kvalita štúdia

Podľa hodnotenia Akademickej rankingovej a ratingovej agentúry (ARRA) sa Strojnícka fakulta ŽU v Žiline umiestnila na 3. mieste spomedzi všetkých technických fakúlt na Slovensku a pravidelne obhajuje prvenstvo medzi všetkými strojníckymi fakultami.
Sentelie

Poloha

Obec má rozlohu 5,53 km². Najvyšší bod je položený 187 m n. m. a najnižší bod 122 m n. m.

Obyvateľstvo

Počet obyvateľov obce je 215 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Guľatý chrbát

Guľatý chrbát (lat. dorsum flexum) je zlé držanie tela, často nedostatkom sebadôvery, sebapodceňovania a pod.
Marcillac-Saint-Quentin

Poloha

Obec má rozlohu 16,46 km². Najvyšší bod je položený 327 m n. m. a najnižší bod 121 m n. m.

Obyvateľstvo

Počet obyvateľov obce je 810 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Chalagnac

Poloha

Obec má rozlohu 14,15 km². Najvyšší bod je položený 238 m n. m. a najnižší bod 124 m n. m.

Obyvateľstvo

Počet obyvateľov obce je 398 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Andreas Maislinger

Životopis

Maislinger vyrastal v St. Georgen pri Salzburgu. Po základnej škole navštevoval hudobno-pedagogické gymnázium v Salzburgu a študoval právo a politológiu v Salzburgu, Viedni, Frankfurte a Berlíne. Počas svojho štúdia bol členom rakúskej študentskej únie a chcel, aby sa Rakúsko zúčastnilo na stretnutí mládeže v Auschwitzi, no rakúsky prezident Rudolf Kirchschläger to odmietol s odôvodnením, že žiadny Rakúšan nemá v Auschwitzi čo ľutovať. V roku 1980 skončil vysokú školu v Salzburgu ako doktor filozofie so zameraním na problémy rakúskej obrannej politiky. Potom sa dobrovoľne angažoval v poľskej „Aktion Sühnezeichen Friedensdienste“ a hneď potom vykonával civilnú službu v „Internationaler Versöhnungsbund“ vo Viedni.
Medzi rokmi 1982 a 1991 pôsobil Maislinger na politologickom inštitúte univerzity v Innsbrucku, na univerzite v New Orleans, na Humboldtovej univerzite v Berlíne a na hebrejskej univerzite v Jeruzaleme. Roku 1982 sa stal spoluzakladateľom pracovného kolektívu nezávislých iniciatív za mier v Rakúsku a v roku 1986 zakladajúcim členom izraelsko-rakúskej spoločnosti v Tirolsku.
Od roku 1992 je Maislinger vedeckým vedúcim každoročne konaných dni príbehu času v Braunau am Inn („Braunauer Zeitgeschichte Tage“). V rámci tejto akcie popisoval v roku 2000 „rôzne cesty“ Rakúšanov, Nemcov, Čechov a Židov v 20. storočí a v roku 2003 porovnal život v Braunau na Inn, Broumove a v Lavrone. Okrem toho po vstupe strany FPÖ do vlády v roku 2000 taktiež navrhol, aby sa v meste Braunau am Inn obnovil dom, kde sa narodil Adolf Hitler.
2005 získal od rakúskeho prezidenta Heinza Fischera strieborné vyznamenanie Rakúskej republiky.
Maislinger viedol Georg Rendl Symposion, ktorú sám založil. Zaoberal sa životom a prácami maliara a spisovateľa Georga Rendla, ktorého spoznal už ako malý chlapec vo svojom rodnom meste. Už v osemdesiatich rokoch sa zaoberal s „Arbeitserziehungslager“ a „Zigeunersammellager“ Weyer vo susednom meste St. Pantaleon. Svojim konaním inšpiroval spisovateľa Ludwiga Lahera, ktorý v roku 2001 zverejnil román „Herzfleischentartung“.
Maislingerom vedená organizácia „Rakúska zahraničná služba“ založila v roku 2006 Austrian Holocaust Memorial Award.
Maislinger taktiež spolupracoval na udeľovaní ceny „Austrian Holocaust Memorial Award“.
Risto Dufva

Risto Dufva (* 1. máj 1963) je niekdajší fínsky hokejista. Niekoľko rokov pôsobí ako asistent Erkku Westerlunda pri fínskej reprezentácii (spolu s Hannum Virtom). Na svetovom šampionáte 2006 získalo jeho mužstvo bronz.
Židia v Portugalsku

Židia v Portugalsku patria k sefardskej židovskej vetve.
V dobe maurskej nadvlády tvorili Židia asi 10 % portugalského obyvateľstva. Aj v období reconquisty boli dôležitou zložkou kráľovského dvora a to až do 15. storočia, kedy na Pyrenejskom polostrove začala fungovať všemocná inkvizícia. Stovky utečencov sa vtedy z celého Španielska a Portugalska uchýlili na severovýchod krajiny, kam inkvizícia ešte nedosiahla. Po príchode inkvizítorov boli nútení aj tu prestúpiť na kresťanskú vieru, voliť odchod z krajiny či smrť.
V Portugalsku bola Židom priznaná sloboda vyznania až po páde monarchie roku 1910, avšak komunita tu zostala malá. V súčasnosti má približne 500 osôb židovského vyznania.
V osemdesiatych rokoch 20. storočia sa náhodne zistilo, že v Belmonte je židovská komunita, ktorá tajne praktikuje židovské rituály už od čias inkvizície. Prežila vďaka tomu, že otvorene udržovala tradíciu uzatvárania manželstva len medzi svojimi a tradície predávala z matky na dcéru a nie po otcovi, ako bývalo zvykom.
V krajine sa nachádzajú tri synagógy - v Lisabone, Porte a v Belmonte. Produkuje sa tu košer víno.
Morávka (prítok Ostravice)

Popis toku

Morávka pramení na severozápadnom úbočí vrchu Sulov v Moravskosliezskych Beskydoch v nadmorskej výške okolo 880 m n. m. Toto miesto leží v severnom susedstve osady Bílý Kříž, ktorou prechádza štátna hranica so Slovenskom a hlavné európske rozvodie Odra-Dunaj. Len niekoľko stoviek metrov južnejšie pramení tiež Černá Ostravice. Celkový smer Morávky od prameňa k ústiu je približne severozápadný; spočiatku tok mieri horským údolím na sever. Spád je v tomto úseku značný - na prvých piatich kilometroch Morávka klesá o zhruba 300 m. Ľudnatosť krajiny je minimálna; v okolí toku sú roztrúsené len drobné osady obce Morávka. V osade Uspolka sprava ústi prvý z väčších prítokov, potok Nytrová. O niečo nižšie, približne 10 km od prameňa, bola na sútoku s potokom Slavíč v rokoch 1961 až 1964 zriadená vodná nádrž Morávka, slúžiaca ako zdroj pitnej vody a ochrana pred povodňami. Sklon údolia je tu už miernejší - Morávka od piateho do desiateho kilometra svojej cesty stráca asi 90 výškových metrov. Pod priehradou leží na riečke prvé väčšie sídlo, vlastné jadro obce Morávka. Priemerný prietok v týchto miestach je 1,79 m³/s. Riečka smeruje na severozápad, z pravej strany je tok ešte lemovaný masívom Čupela, z ľavej strany sa však údolie postupne otvára; spád sa ďalej zmierňuje na 60 výškových metrov medzi desiatym a pätnástym kilometrom toku. Na ľavom brehu sa rozkladajú obce Pražmo a Raškovice. V Raškoviciach zľava pridáva svoje vody posledný veľký prítok, Mohelnice, a len o niečo nižšie je na splave medzi Raškovicami a Vyšnou Lhotou menšia časť prietoku Morávky oddeľovaná do privádzača Morávka-Žermanice, umelého povrchového kanála, ktorý ústi vo Vojkoviciach do rieky Lučiny. Pôvodným zámerom tohto diela z prelomu 50. a 60. rokov bolo odkláňať za povodní z Morávky do Lučiny časť prietoku; dnes však slúži predovšetkým k zlepšovaniu stavu Lučiny a na nej položenej nádrže Žermanice v suchších obdobiach. Spád už je na dolnom toku vcelku ustálený - počas posledných pätnástich kilometrov svojho toku Morávka klesá približne o 50 m na každých 5 km. Od Vyšní Lhoty má koryto po väčšinu trasy výrazne prírodnejší vzhľad so štrkovými náplavami, občasnými zárezmi a perejami. V Česku sa jedná o jeden z posledných zvyškov koryta podhorskej rieky, dochovaného v takmer pôvodnej podobe, preto sú na tomto úseku Morávky vyhlásené chránené územia národná prírodná pamiatka Skalická Morávka (2007) a prírodná pamiatka Profil Morávky (1990). Pri pravom brehu Morávky sa postupne rozprestierajú obce Nižní Lhoty, Nošovice a Dobrá, zatiaľ čo kopce Strážnice a Vrchy na brehu ľavom, nakrátko nútia rieku odchýliť sa na sever. Za už spomínanou PP Profil Morávky rieka preteká medzi Starým Mestom a Frýdkom, kde tiež nakoniec sprava ústi do Ostravice.
Adrenalektómia

Adrenalektómia (lat. adrenalectomia) je druh chirurgickej operácie, pri ktorej sa odstraňuje nadoblička. Najčastejšou príčinou adrenalektómie sú nádory produkujúce nadmerné množstvo hormónov (napr. feochromocytóm). Chirurgický prístup je rôzny, závisí predovšetkým na veľkosti nádora, stavu pacienta a skúsenosti operatéra. Je možné ju vo vybraných prípadoch vykonať i laparoskopicky.
IMac Pro

História

Projekt iMac Pro bol predstavený na WWDC 5. júna 2017 a bol uvedený do predaja v decembri 2017. Medzi jeho prednosti patrí 8, 10, 14 alebo 18 jadrový procesor Intel Xeon, 5K video, grafika AMD Vega, ECC pamäť a NBASE-T Ethernet.
Saint-Privat (Ardèche)

Poloha

Saint-Privat má rozlohu 6,13 km². Najvyšší bod je položený 409 m n. m. a najnižší bod 177 m n. m.

Obyvateľstvo

Saint-Privat má 1588 obyvateľov (2009).
Graf vývoja obyvateľstva:
Zdroje: INSEE
Medzi jarkami

Medzi jarkami je miestna časť v Bratislave v mestskej časti Podunajské Biskupice v okrese Bratislava II. Tvorí ju sídlisko podľa projektu z r. 1973 od Štefana Svetka, spolupracoval Štefan Ďurkovič. Výstavba prebehla v r. 1973 až 1979. Je približne ohraničená komunikáciami Hradská, Vrakunská, Popradská a korytom Malého Dunaja.
Obytný súbor patrí po formálnej stránke medzi najodvážnejšie realizácie svojho druhu. Základné bloky, ktorými sú štandardné schodiskové panelové bytové domy, sú zoskupené do troch veľkých polygonálnych útvarov. Obkolesujú vnútorný priestor s rekreačnými plochami a ihriskami. Vybavenosť je sústredená pri ceste prechádzajúcej sídliskom. Architektonicky osobobitne ako atypický objekt je navhrnutý najmenší polygón - tento bytový dom je dnes známy pod názvom "Pentagon" a kriminalitou. Celkovo je v tomto obytnom súbore 1570 bytov.
Cherreau

Poloha

Obec má rozlohu 11,64 km². Najvyšší bod je položený 189 m n. m. a najnižší bod 85 m n. m.

Obyvateľstvo

Počet obyvateľov obce je 835 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Západný breh Jordánu

Obyvateľstvo

Na západnom brehu Jordánu žije asi 2,4 milióna Arabov a viac ako 400 tisíc Židov (vrátane Východného Jeruzalema). Židovské obyvateľstvo žije v nelegálnych osadách. Počet židovských osadníkov sa v súčasnosti stále zvyšuje, a to vďaka rozsiahlej stavebnej činnosti. Arabské obyvateľstvo naproti tomu rastie vďaka vysokej pôrodnosti. Časť arabského obyvateľstva (asi 30%) tvoria utečenci (alebo ich potomkovia) z prvej arabsko-izraelskej vojny z územia dnešného Izraela.
Troodos

Geológia

Pohorie Troodos (troodoský masív) tvorí osovú časť Cypru, južne od kytherijskej (alebo pentadaktylskej) panvy. Na sever od panvy sa nachádza ešte aj pohorie Girne. Geologický výskum pohoria Troodos bol dôležitý z pohľadu rozpoznania a definície ofiolitového komplexu. Ofiolity sú zvyšky oceánskej kôry a vrchného plášťa, ktoré boli vynesené na povrch, najčastejšie procesom obdukcie. Troodoské ofiolity patria medzi najlepšie zachované a dobre preskúmané ofiolity. Zohrali významnú úlohu pri formovaní teórie platňovej tektoniky.
Troodos je tvorený chaotickými členmi vrchnokriedovej ofiolitvej suity, pomiešanej s vrchnokriedovými až terciérnymi hlbokovodnými sedimentami oceánskeho dna, ktoré dnes tvoria subdukčnú melanž. Nad nimi sa nachádzajú mladšie neogénne plytkovodné a kontinentálne sedimenty. Pôvod ofiolitov je diskutovaným problémom. Predpokladá sa, že sú buď pozostatkami oceánskej kôry, stredooceánskeho chrbta, alebo ostrovného oblúka.
Trodoské ofiolity sú zdrojom chromitu, ktorý je ťažený ako ruda chrómu.
Montclus (Hautes-Alpes)

Poloha

Montclus má rozlohu 21,25 km². Najvyšší bod je položený 1 546 m n. m. a najnižší bod 680 m n. m.

Obyvateľstvo

Montclus má 53 obyvateľov (2009).
Graf vývoja obyvateľstva:
Zdroje: INSEE
Teplomilovité

Rozšírenie

Na Slovensku žijú 3 druhy na teplých lokalitách. Hojná je len Titanoeca quadriguttata. Samec má 4 biele škvrny na čiernom abdomene.
Viggianello

Poloha

Obec má rozlohu 17,03 km². Najvyšší bod je položený 668 m n. m. a najnižší bod 5 m n. m.

Obyvateľstvo

Počet obyvateľov obce je 660 (1. január 2011).
Nasledujúci graf zobrazuje vývoj počtu obyvateľov v obci.
Zdroje: INSEE
Marta Beňačková

Umelecký profil

Absolvovala na bratislavskom konzervatóriu hru na klavír, na Vysokej škole múzických umení v Bratislave sa už venovala spevu. Jej široký koncertný repertoár zahrnuje literatúru piesňovú, oratórnu aj vokálnu symfonickú od baroka až po súčasnosť. V oblasti opery vytvorila mnoho hlavných postav svetového repertoáru, predovšetkým z diela Verdiho, Pucciniho a Dvořáka. Jej diskografia obsahuje za posledných päť rokov viac než dvadsať titulov.

Pedagogická činnosť

Vedľa spievania sa venuje tiež vyučovaniu mladých spevákov na bratislavskom konzervatóriu, pri medzinárodných interpretačných kurzoch v Piešťanoch (pôsobí ako asistentka Magdalény Hajóssyovej) a hlavne vyučuje na Janáčkovej akademii múzických umění v Brne.
Báň (Středolabská tabule)

Popis

Je to vrcholová plošina Hradčanskej kuesty tvorená coniackými slieňovcami s polohami kremitých ílovcov pri hrane príkreho južného svahu (do údolia Cidliny), porušenom miestami zosuvmi. Smerom k severu prechádza do mierneho štruktúrneho svahu. Rastú tu smrekové porasty s prímesou duba. Na južnom svahu vrchu je vyhlásená prírodná pamiatka Báň - krovinatá biela stráň (východná hranica výskytu jagavky ľaliovitej, jasenca, vstavača). Z tohto svahu je výhľad.

Geomorfologické zaradenie

Geomorfologicky vrch patrí do celku Středolabská tabule, podcelku Mrlinská tabule, okrsku Královéměstecká tabule, podokrsku Lovčická tabule a časti Hradčanská kuesta.

Prístup

Autom sa dá najbližšie dopraviť do Hradčian, odkiaľ vedie modro značený turistický chodník cez vrchol Báne (oblasť zvaná tiež Hradčanský les a Baňský les) do Dlouhopolska.
Molines-en-Queyras

Poloha

Molines-en-Queyras má rozlohu 53,62 km². Najvyšší bod je položený 3 160 m n. m. a najnižší bod 1 625 m n. m.

Obyvateľstvo

Molines-en-Queyras má 322 obyvateľov (2009).
Graf vývoja obyvateľstva:
Zdroje: INSEE
Miroslav Kmeť

Životopis

Po absolvovaní gymnázia študoval v rokoch 1982-1988 na Pedagogickej fakulte v Banskej Bystrici (dvojodbor: slovenský jazyk a literatúra – dejepis, štúdium ukončené s vyznamenaním a Cenou dekana). V rokoch 1989-1993 pôsobil ako hosťujúci učiteľ a lektor slovenského jazyka a literatúry na Slovenskom gymnáziu, všeobecnej škole a kolégiu v Békéscsabe (Maďarsko), v rokoch 1991-1993 spoluzakladal metodický časopis Slovenčinár, v ktorom pôsobil ako redaktor, zároveň pôsobil ako jazykový redaktor ročenky Čabiansky kalendár.
Od roku 1991 bol externým pracovníkom Výskumného ústavu Slovákov v Maďarsku. V rokoch 1993 - 2004 pôsobil ako pedagóg na Gymnáziu Andreja Sládkoviča v Banskej Bystrici. Od roku 2004 je odborným pracovníkom na Katedre histórie FHV UMB v Banskej Bystrici. Habilitoval sa v roku 2011.
Miroslav Kmeť je autorom vyše 100 publikačných jednotiek (publikovaných na Slovensku a v zahraničí – najmä v Maďarsku, Poľsku, Rumunsku a Česku) s problematikou dejín dolnozemských Slovákov, dejín historiografie, dejín mlynárstva (včítane genealogického výskumu mlynárskych rodov), dejín školstva a ďalších vybraných tém z národných a regionálnych dejín 19. a 20. storočia, didaktiky dejepisu a s problematikou vyučovania dejepisu, slovenského jazyka a literatúry na tzv. slovenských školách v Maďarsku, editor textov starších slovenských historikov z 19. storočia.
Na Katedre histórie FHV UMB vyučuje predmety: didaktika dejepisu (plus semináre z didaktiky dejepisu a vedenie pedagogickej praxe) a moderné trendy vo výučbe dejepisu - a z povinne voliteľných predmetov dejiny zahraničných Slovákov, konfesionálne dejiny (historická religionistika), etnická a jazyková história.
Pokryváč

Polohopis

Obec Pokryváč leží v juhovýchodnej časti Oravskej vrchoviny v pramennej oblasti Pucovského potoka.

Dejiny

Obec založil valach zo Bzín v roku 1593 a nazval ju Rastočná. Kurucké vojny spôsobili spustošenie dediny. Dosta­tok pieskovca v chotári viedol k roz­voju kamenárstva popri tradičnom roľníctve a plátenníctve. V roku 1933 dedina vyhorela. Počas SNP tu operovali parti­zánske skupiny. Vzniká partizánsky oddiel vysielač.
Saint-Benoît-des-Ombres

Poloha

Obec má rozlohu 3,63 km². Najvyšší bod je položený 145 m n. m. a najnižší bod 85 m n. m.

Obyvateľstvo

Počet obyvateľov obce je 117 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Cyprien-sur-Dourdou

Poloha

Obec má rozlohu 30,23 km². Najvyšší bod je položený 645 m n. m. a najnižší bod 229 m n. m.

Obyvateľstvo

Počet obyvateľov obce je 830 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Herbelles

Poloha

Obec má rozlohu 4,55 km². Najvyšší bod je položený 110 m n. m. a najnižší bod 55 m n. m.

Obyvateľstvo

Počet obyvateľov obce je 496 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Montamat

Poloha

Obec má rozlohu 6,6 km². Najvyšší bod je položený 306 m n. m. a najnižší bod 185 m n. m.

Obyvateľstvo

Počet obyvateľov obce je 113 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Krištof 02

Dejiny a súčasnosť

Vrtuľníková záchranná zdravotná služba (VZZS) bola v centre Banskobystrického kraja spustená 1.januára 1989.Stredisko VZZS v Banskej Bystrici bolo prvé na Slovensku, ktoré malo pravidelnú leteckú záchrannú službu (skúšobná prevádzka od 1.júla do 30.septembra 1987 na Mil Mi-8 a od 5.februára 1988 do 31. marca 1988 na vrtuľníku Mil Mi-2 podniku Slov-Air).Vo veľmi krátkom čase sa v areáli Fakultnej nemocnice F. D. Roosevelta podarilo vybudovať provizórnu asfaltovú pristávaciu plochu s rozmermi 13 x 13 m, ktorá bola vybudovaná ako odstavná plocha pre kamióny a prakticky nikdy nebola schválená ako heliport, ale len ako pracovná plocha pre vrtuľníky. Piloti na ňu pristávali „na vlastné nebezpečenstvo“. V lete roku 1991 v Banskej Bystrici „slúžil“ jeden týždeň nemecký vrtuľník BK 117, ktorý bol na predvádzaní a mal nahradiť Mil Mi-2. Od začiatku roku 1992 začala v Banskej Bystrici účinkovať firma Bel-Air Bratislava. S ňou na heliport priletel jednomotorový americký vrtuľník Bell 206L Long Range. Keď firma Bel-Air skrachovala 1. januára 1998 ju nahradil Záchranný systém Slovakia-Air, ktorý mal Mil Mi-2 a neskôr Bell 407. Tento stroj tu lietal približne dva mesiace. V roku 1999 sa na pol roka ujala prevádzky v Banskej Bystrici firma Flight Service, ktorá mala stroj Bell 206B. Po odchode Flight Service bola 28. februára 2000 prevádzka strediska ukončená. Až 15. augusta 2001 bola obnovená leteckou firmou Air Transport Europe Poprad.
V roku 2001 NsP F. D. Roosevetla postavila nový osvetlený heliport, ktorého súčasťou boli aj apapi (navádzacie reflektory).Začala sa používať výpočtová technika, pokračoval systematický výcvik lekárov a záchranárov. Dňa 1. marca 2005 začala v Banskej Bystrici lietať helikoptéra Agusta A109K2. V lete roku 2005 vedenie Rooseveltovej nemocnice oznámilo, že sa chystá predať časť svojho pozemku budúcemu prevádzkovateľovi Vrtuľníkovej záchrannej zdravotnej služby. V lete roku 2006 sa začalo s prípravou výstavby novej stanice a hangáru v areáli nemocnice. Spoločnosť Air Transport Europe Poprad zakúpila pozemok a v novembri začala s výstavbou. Hangár aj so servisnou sociálnou budovou bol dokončený v máji 2007. Dňa 1. júna 2007 sa z dočasného stanovišťa na letisku Sliač, posádka presťahovala do nového sídla. Dňa 21. júna 2007 bola stanica v areáli nemocnice slávnostne otvorená. Na prízemí vedľa hangáru je kancelária s počítačmi a ďalším vybavením. Bola spojená s malou kuchynkou. Na poschodí boli izby a sociálne zariadenia. Stanica poskytovala dokonalý komfort pre posádku a rovnaké zázemie pre nemocnicu.
Pôvodný volací znak základne sa po rozdelení Česko-Slovenska a prevzatí služby spoločnosťou ATE nezmenil a základňa tak po celý čas existencie používa znak Krištof 02.
Campôme

Poloha

Obec má rozlohu 5,26 km². Najvyšší bod je položený 1 120 m n. m. a najnižší bod 357 m n. m.

Obyvateľstvo

Počet obyvateľov obce je 105 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Fleurey-lès-Saint-Loup

Poloha

Obec má rozlohu 3,54 km². Najvyšší bod je položený 331 m n. m. a najnižší bod 251 m n. m.

Obyvateľstvo

Počet obyvateľov obce je 153 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Plynová turbína

Plynová turbína je tepelný stroj, ktorý premieňa tepelnú energiu plynov na mechanickú prácu. Pracovnou látkou sú ohriate plyny alebo spaliny vznikajúce v iných strojoch, privedené do plynovej turbíny. Plyny pri prechode turbínou odovzdávajú jej lopatkám svoju kinetickú energiu.

Turbína turbodúchadla

Typickým príkladom plynovej turbíny pre malé výkony je turbína turbodúchadla spaľovacieho motora, ktorá využíva energiu jeho výfukových plynov. Ak by medzi pracovnými valcami motora a turbínou bol dostatočne veľký zásobník v ktorom by sa ustálili hodnoty tlaku a teploty spalín, turbína by pracovala ako rovnotlaková. V praktických aplikáciách športových automobilových motorov však prichádzajú plyny vo forme krátkych tlakových impulzov podľa toho, ako sa otvárajú výfukové ventily jednotlivých valcov. Preto turbína pracuje ako impulzová. Na zlepšenie účinku tlakového impulzu sa dokonca výfukové potrubia športových motorov ladia a spájajú pred turbínou do vetiev podľa počtu valcov a poradia ich pracovných cyklov.

Parná turbína

Parná turbína je typickým príkladom plynovej turbíny pre veľké výkony. Používa sa ako pohon generátorov v tepelných a jadrových elektrárňach. Pracovným plynom je prehriata vodná para, ktorej ohrev zabezpečuje spaľovanie palív, alebo priebeh jadrovej reakcie. Turbína pracuje pri svojich optimálnych podmienkach ako rovnotlaková.
Rogerville

Poloha

Obec má rozlohu 9,5 km². Najvyšší bod je položený 106 m n. m. a najnižší bod 0 m n. m.

Obyvateľstvo

Počet obyvateľov obce je 1 255 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Mansle (obec)

Poloha

Obec má rozlohu 5,75 km². Najvyšší bod je položený 115 m n. m. a najnižší bod 55 m n. m.

Obyvateľstvo

Počet obyvateľov obce je 1 588 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Capendu

Poloha

Obec má rozlohu 15,12 km². Najvyšší bod je položený 461 m n. m. a najnižší bod 59 m n. m.

Obyvateľstvo

Počet obyvateľov obce je 1554 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Epsilon Eridani

Opis

Hmotnosť hviezdy je 85 % hmotnosti Slnka, jej priemer je 84 % priemeru Slnka a svietivosť 34 % svietivosti Slnka.
Spektrum je extrémne premenlivé s mnohými emisnými čiarami. Má veľmi silné magnetické pole a rotuje v perióde 11 dní.
Dôvodom uvedených skutočností je fakt, že hviezda je veľmi mladá, asi pol miliardy rokov. To je dôvod, prečo je nepravdepodobné, že na jej planétach existuje inteligentný život. Omnoho lepším kandidátom je Tau Ceti, ktorá však, podobne ako Epsilon Eridani, má nedostatok železa.
Najbližším hviezdnym susedom Epsilon Eridani je Luyten 726-8 (UV Ceti a BL Ceti), vzdialený 5,22 ly (1,60 pc).
Pentán

Vplyv na zdravie

Pentán je podobne ako veľa organických rozpúšťadiel zdraviu škodlivý. Dlhodobé vystavenie môže spôsobiť popraskanie či vysušenie kože, ospalosť a závrate, podráždenie kože a očí.

Využitie

Pentán je jedným z hlavných činiteľov vyfukovania používaných pri výrobe polystyrénovej peny. Ďalej sa využíva v geotermálnych elektrárňach, kvôli nízkemu bodu varu, nízkej cene a pomernej bezpečnosti.
Anenské údolí (prírodná pamiatka)

Popis lokality

Lúka sa nachádza v plochej údolnej nive riečky Mumlavy medzi samotnou riekou a miestnou cestou. Na začiatku jari tú rozkvitajú tisíce kvetov šafranu bielokvetého, ktorý nie je v prírode Krkonôš pôvodnom druhom. Na lokalitu sa pravdepodobne rozšíril zo záhrad v okolí, pôvodne pochádza z Álp, kde je zastúpený hojne. V súčasnej dobe je populácia stabilná a celkom zdomácnená, čomu napomáha aj každoročné kosenie lúky, ktoré zaisťuje správa NP.